Source: https://finlex.fi/fi/laki/alkup/2004/20040854
Timestamp: 2019-06-16 19:10:10+00:00

Document:
Valtioneuvoston asetus sosiaali- ja… 854/2004 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2004 › 854/2004
Annettu Helsingissä 14 päivänä syyskuuta 2004
Valtioneuvoston asetus sosiaali- ja terveydenhuollon vuoden 2005 voimavaroista
Valtioneuvoston päätöksen mukaisesti, joka on tehty sosiaali- ja terveysministeriön esittelystä, säädetään sosiaali- ja terveydenhuollon suunnittelusta ja valtionosuudesta 3 päivänä elokuuta 1992 annetun lain (733/1992) 6 §:n, sellaisena kuin se on laeissa 1114/1998 ja 716/2002, nojalla:
Sosiaali- ja terveydenhuollon käyttökustannusten valtionosuuden laskennan perusteena olevat laskennalliset kustannukset ovat arviolta 11 593 miljoonaa euroa.
Kunnan sosiaali- ja terveydenhuollon käyttökustannusten valtionosuutta laskettaessa ovat sosiaalihuollon ja terveydenhuollon ikäryhmittäiset laskennalliset kustannukset kunnan asukasta kohti seuraavat:
sosiaalihuolto € terveyden huolto €
0-6-vuotiaat 4 532,41 555,55
7-64-vuotiaat 320,30 631,90
65-74-vuotiaat 592,40 1 497,35
75-84-vuotiaat 3 618,73 2 887,93
85 vuotta täyttäneet 10 110,22 5 013,64
Työttömien lukumäärän mukaan määräytyvät laskennalliset kustannukset kunnan työtöntä kohden ovat 403,75 euroa ja työttömyysasteen mukaan määräytyvät laskennalliset kustannukset kunnan asukasta kohden 36,86 euroa.
Sairastavuuden mukaan määräytyvät laskennalliset kustannukset kunnan asukasta kohden ovat 273,24 euroa.
Kunnan omarahoitusosuus on 1 537,28 euroa kunnan asukasta kohden.
Ennen vuotta 2004 vahvistetuista sosiaali- ja terveyspalvelujen perustamishankkeista aiheutuviin kustannuksiin suoritetaan valtionosuutta arviolta 0,8 miljoonaa euroa vuonna 2005.
Jollei valtion talousarviosta muuta johdu, valtionavustuksen määrä (1 000 euroa) sosiaali- ja terveydenhuollon hankkeisiin on vuosina 2005―2006 seuraava:
Sosiaali- ja terveydenhuollon kehittämishankkeet 19 430 25 230
Kansallisen terveydenhuollon hankkeen mukaiset kehittämishankkeet 30 000 30 000
Perustamishankkeet 5 000 0
Yhteensä 54 430 55 230
Sosiaali- ja terveydenhuollon kehittämishankkeisiin vuonna 2005 käytettävissä olevasta valtionavustuksesta jätetään 6 miljoonaa euroa ja vuonna 2006 8 miljoonaa euroa sosiaali- ja terveysministeriön käytettäväksi.
Kansallisen terveydenhuollon hankkeen mukaisiin kehittämishankkeisiin vuosina 2005 ja 2006 käytettävissä olevasta valtionavustuksesta jätetään kumpanakin vuonna 20 miljoonaa euroa sosiaali- ja terveysministeriön käytettäväksi.
Sosiaali- ja terveydenhuollon kehittämishankkeisiin vuosina 2005 ja 2006 käytettävissä olevasta valtionavustuksesta tulee lääninhallitusten suunnata pääosa Sosiaalialan kehittämishankkeen mukaisiin hankkeisiin sekä Alkoholiohjelman toimeenpanoon.
Valtionavustusta sosiaali- ja terveydenhuollon hankkeelle myönnetään vain, jos kunta tai kuntayhtymä on päättänyt toteuttaa riittävät palvelujen tehostamiseen tähtäävät järjestelyt. Erityisesti se koskee alueellisen yhteistyön ja työnjaon parantamista.
Vuonna 2005 valtionavustusta voidaan myöntää Kansallisen terveydenhuollon hankkeen mukaisille kehittämishankkeille, Sosiaalialan kehittämishankkeen mukaisille hankkeille sekä Alkoholiohjelman toimeenpanoa toteuttaville hankkeille. Valtionavustuspäätöstä tehtäessä tulee ottaa huomioon seuraavat kriteerit:
1) hankkeella on kiinteä yhteys kunnallisen sosiaali- ja terveydenhuollon palvelujärjestelmän kehittämiseen;
2) hanke on vaikuttava ja laaja-alaisesti hyödynnettävä;
3) hankkeen tarkoituksena on pysyvän parannuksen aikaansaaminen palvelujen järjestämisessä tai toimintatavoissa;
4) hankkeen tarkoituksena on lähipalveluiden saatavuuden turvaaminen ja omatoimisuuden tukeminen; ja
5) hankkeen seutukunnallinen laajuus tai useiden kuntien yhteistyö.
Sosiaali- ja terveysministeriön käytettäväksi edellä 7 §:ssä säädetystä määrärahasta voidaan myöntää valtionavustusta tietoteknologian käytön edistämistä sosiaali- ja terveydenhuollossa tukeviin kehittämishankkeisiin. Valtionavustusta voidaan myöntää myös palvelujen tuottamista nykyistä suuremmalla väestöpohjalla toteuttaviin kehittämishankkeisiin, joiden tavoitteena on palveluiden saatavuuden turvaaminen asuinpaikasta riippumatta ja hankkeen sisältönä on jokin seuraavista alueista:
1) sosiaalihuollon palvelujen ja kehittämistyön kokoaminen seudullisesti;
2) terveyskeskustoiminnan järjestäminen seudullisina, toiminnallisina kokonaisuuksina;
3) mielenterveys- ja päihdepalvelujen sekä lasten ja nuorten psykososiaalisten erityispalveluiden kokoaminen ja kehittäminen seudullisesti sosiaali- ja terveydenhuollon yhteistyönä; tai
4) laboratorio- ja kuvantamispalveluiden kokoaminen nykyistä suurempiin yksiköihin.
Lisäksi valtionavustusta voidaan myöntää lapsiperheiden peruspalvelujen verkostoimista ja yhteistyörakenteiden uudistamista ja kielellisten tai kulttuuristen vähemmistöjen sosiaali- ja terveyspalveluja edistäviin kehittämishankkeisiin sekä valtakunnallisesti merkittäviin ehkäisevän työn kehittämishankkeisiin.
Edellä 7 §:ssä lääninhallitusten käytettäväksi säädetystä määrärahasta voidaan myöntää valtionavustusta vuonna 2005 sellaisille Sosiaalialan kehittämishankkeen mukaisille hankkeille, joiden sisältönä on jokin seuraavista alueista:
1) vanhusten palveluiden saatavuuden ja laadun parantaminen;
2) varhaisen puuttumisen -työmenetelmien käyttöönotto;
3) lastensuojelun avo- ja sijaishuollon palveluiden saatavuuden ja laadun parantaminen;
4) palveluohjausmenettelyn käytön laajentaminen;
5) vammaispalvelujen saatavuuden ja erityisosaamisen parantaminen; tai
6) sosiaalihuollon henkilöstön tehtävärakenteen ja työolojen kehittäminen.
Sen estämättä, mitä 1 momentissa säädetään valtionavustusta voidaan myöntää vuonna 2005 sellaisille Alkoholiohjelman toimeenpanoa toteuttaville hankkeille, joiden sisältönä on jokin seuraavista alueista:
1) viranomaisten, järjestöjen, kuntalaisten ja elinkeinoelämän yhteistyön parantaminen alkoholihaittojen ehkäisyssä ja vähentämisessä paikallistasolla tai seudullisesti;
2) nuorten alkoholin käytön ehkäisy ja alkoholin haitoista kärsivien perheiden tukeminen ja hoito erityisesti lasten hyvinvoinnin näkökulmasta;
3) alkoholin riskikulutuksen aiheuttaminen haittojen vähentäminen varhaisvaiheen tukitoimin; sekä
4) päihdepalvelujen laatusuositusten toimeenpano.
Edellä 7 §:ssä lääninhallitusten käytettäväksi säädetystä määrärahasta voidaan myöntää valtionavustusta vuonna 2005 sellaisille Kansallisen terveydenhuollon hankkeen mukaisille kehittämishankkeille, joiden sisältönä on jokin seuraavista alueista:
1) hoitoon pääsyn turvaaminen;
2) terveyskeskusten toimivuuden varmistaminen ja ennaltaehkäisevä työ;
3) terveyskeskusten ja erikoissairaanhoidon yhteistyön kehittäminen ja palvelujen tehostamiseen liittyvät järjestelyt; tai
4) henkilöstön saatavuuden ja osaamisen turvaaminen.
Helsingissä 14 päivänä syyskuuta 2004
1 §2 §3 §4 §5 §6 §7 §8 §9 §10 §11 §12 §

References: §2
 §3
 §4
 §5
 §6
 §7
 §8
 §9
 §10
 §11
 §12